《答郑纬文司理》
明代·卢龙云

雀罗幽寂掩柴荆，祗许求羊狎旧盟。独鹤九皋千里梦，冥鸿两旧尺书情。

篇诗已幸分玄草，杯酒何由对落英。世事浮沉君自见，息机羡尔早遗荣。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。